SC Vöhringen
Dr Schbortclub Vehrenga 1893 e. V., offiziell Sportclub Vöhringen 1893 e. V., isch a Schbordverei aus dr Stadt Vehrenga. Er isch em Oktober 1970 durch d Fusion vom TSV Vehrenga 1893, de Kickers Vehrenga und am RSV Vehrenga entschtanda. Mit mehr als 3000 Mitglieder isch der SCV oiner vo de greaschde Verei im Landkroes Nei-Ulm.

Abteilonga

Handball 
Vo dr Handballabteilong vom SCV nemmat drei Herramannschafta, oi Damateam, oi AH-Mannschaft ond mehrere Jugendmannschafta am Spielbetrieb teil.
Vo 1992 bis 1996 hat de 1. Herramannschaft in der Süddeidscha Regionalliga gschbielt. Nach oim Jaur en dr Oberliga Bada-Wirddaberg, isch ma 2007 aagschdiega. Dr SCV schbielt seit deam, obwohl er a boirischer Verei isch, en der Wirddabergliga.

Greaschde Erfolge 
 Wirddabergischer Bokalsieger 1988
 Wirddabergischer Moischder ond Aufschdieg en d Regionalliga 1992
 Wirddaberg-Liga-Moischder 2006
 Bezirkspokalsieger 2003, 2006, 2018

Fuaßball 
Ihra Blütezeit hand d Fuaßballer en de 30er bis 50er Jaur no als FV Kickers Vehrenga ghett. Daumls hat ma mehrmals bloß knapp da Aufschdieg en d Gauliga (daumls dia hegschda deitscha Spielklass). Nach am Abschdieg aus dr Landesliga 2005 isch de 1. Mannschaft bis en d Kreisliga A 3 Iller abgschdirtzt. 2012 isch ma zwar zwischazeitlich wieder en d Bezirksliga aufgschdiega, momentan schbield de 1. Mannschaft allerdengs en dr Kreisliga B 3 Iller. Em Jugendbereich kooperiert ma mit am FV Bellenberg, am SSV Illerberg/Dal ond am SV Illerzell.

Leichtathletik 
D Leichtathletikabteilung vom SCV hat bereits mehrere boirische, süddeitsche und deitsche Moischdr hervorbringe kenne. Deitsche Moischdertitel hats so zom Beischbiel em Schbeerwurf durch G. Saegeler (M55), Erwin Nothelfer über 10.000 m, Günther Kohl über 5000 m, Alfred Rupp über 1500 m (jeweils Junioren) und für die 4 × 100-m-Staffel der Damen(W30) gea. 1975 isch dr Günther Kohl Deitscher Moischder em Crosslauf worra ond dr Erwin Nothelfer über 5000 m Süddeutscher Meister. Mehrere SCV-Athleten send au bei internationale Wettkämpf für Deitschland gschdardad.

Weitere Abteilonga 
 Aikido
 Basketball
 Bogeschitza
 Danzschbort
 Herzschbort
 Kegla
 Radschbort
 Skischbort
 Schbortkleddra
 Schbrengmeis (Gymnaschdig/Lauftreff)
 Schdockschiaßa
 Taekwondo
 Tennis
 Dischtennis
 Turna
 Volleyball

Bekannte Schbortlerinna ond Schbortler 
 Verena Sailer, Leichtathletik
 Winfried Gogg, Handball

Spielschdädde 
Sei Hoimat hat dr SC Vehrenga em Karl-Eychmüller-Schbortpark, der die greaschd Schbortschdädde en dr Regio isch. Zom Komplex vom Schbortpark ghearat a Dreifachturnhall,  a Ballschborthall, a Gymnaschdighall, s Karl-Eychmüller-Stadion, drei Rasaschbielfelder, a Bogaschiaßalag, a Kunststoff-Kloifeld, zea Tennisplätz, vier Bondeskegelbahna, acht Sommerschtockbahna, a Skateboardalag, a Streetballalag, a Beachvolleyballfeld ond d Schbortparkgaschtstätte. Dr Schbortpark isch nach am ehemaliga Vorsitzenda von de Wieland-Werke, am Karl Eychmüller, benannt.

Weblink 
 Homepage vom Verei

Sportverein
Sport z Bayern
Bayrische Fuessballverein
Verein z Dytschland